ఏడాదిలో రూ.33 లక్షల కోట్ల పెరుగుదలముంబై: సరిగ్గా ఏడాది క్రితం. ఇదే రోజు. ఒక్క కలం పోటుతో ప్రభుత్వం వెయ్యి, ఐదు వందల రూపాయల నోట్లను రద్దు చేసింది. ఆ ప్రభావం స్టాక్ మార్కెట్పైనా కనిపించింది. వరుసగా ఎనిమిది సెషన్లలో సెన్సెక్స్ 1800 పాయుంట్లు నష్టపోయింది. దాంతో మార్కెట్ ఇప్పట్లో కోలుకోవడం కష్టం అనే అంచనాలు వినిపించాయి. అయితే ఇండెక్స్లు ఎంత వేగంగా పడ్డాయో మళ్లీ అంతే వేగంగా కోలుకున్నాయి. రేసు గుర్రాల్లా పరుగెత్తాయి. ఇటీవల మరో ఆల్ టైమ్ హై స్థాయికి చేరాయి. దీంతో ఇన్వెస్టర్ల సంపద గత ఏడాది కాలంలో రూ.32.99 లక్షల కోట్లు పెరిగింది. గత ఏడాది నవంబరు8 నాటికి బిఎ్సఇలో నమోదైన కంపెనీల షేర్ల మార్కెట్ విలువ (మార్కెట్ క్యాప్) రూ.111.45 కోట్లు. ఈ నెల ఏడో తేదీ నాటికి అది రూ.144.44 లక్షల కోట్లకు చేరింది. అంటే పెద్ద నోట్ల రద్దు నుంచి ఇప్పటి వరకు బిఎ్సఇలో నమోదైన కంపెనీల మార్కెట్ క్యాప్ రూ.32.99 లక్షల కోట్లు పెరిగింది.  కొన్ని కంపెనీల షేర్లయితే గత ఏడాది కాలంలో ఇన్వెస్టర్లకు కళ్లు తిరిగే లాభాలు పంచాయి. ఇండియాబుల్స్ వెంచర్ షేర్లలో ఇన్వెస్ట్ చేసి ఉంచుకున్న ఇన్వెస్టర్ల పెట్టుబడుల విలువ 11.47 రెట్లు పెరిగింది.
edaadilo roo.33 lakshala kotla perugudalamumbai: sarigga edaadi kritam. ide roju. okka kalam potutho prabhutvam veyyi, aidu vandala roopaayala notlanu raddu chesindi. aa prabhaavam stack marketpina kanipinchindi. varusagaa enimidi seshanlalo sensex 1800 paayuntlu nashtapoyindi. daamto market ippatlo kolukovadam kashtam ane anchanaalu vinipinchaayi. ayithe indexlu entha vegamgaa paddayo malli anthe vegamgaa kolukunnayi. resu gurralla parugettaayi. iteevala maro al time hai sthaayiki cherayi. deentho investerla sampada gatha edaadi kaalamlo roo.32.99 lakshala kotlu perigindi. gatha edaadi navambaru8 naatiki bsilo namodaina companyla sherla market viluva (market cap) roo.111.45 kotlu. ee nela edo tedee naatiki adhi roo.144.44 lakshala kotlaku cherindi. ante pedda notla raddu nunchi ippati varaku bsilo namodaina companyla market cap roo.32.99 lakshala kotlu perigindi.  konni companyla sherlayithe gatha edaadi kaalamlo investerlaku kallu tirige labhalu panchayi. indiables vencher sherlalo invest chesi unchukunna investerla pettubadula viluva 11.47 retlu perigindi.